स्टालिन को नेतृत्व सौंपने के लिए पार्टी के अंदर कवायद भी शुरू हो गयी है। पार्टी के प्रधान महासचिव दुरई मुरुगन ने आज कहा कि स्टालिन में पार्टी का नेतृत्व करने की सभी संभावनाएं हैं। उनके पास अन्ना व कलइगनार जैसा हृदय है और उन्हें कोई चुनौती नहीं दे सकता है। सुबह ही द्रमुक के एक बड़े नेता ने यह कह कर अलागिरि की दावेदारी को एक तरह से खारिज किया था कि यह बैठक पार्टी के किसी निष्कासित नेता पर विचार के लिए नहीं हो रही है।